stanford-oval/wikipedia huggingface dataset:
יעלה ויבוא
הערות שוליים

↑  בסידורי אשכנז הישנים, אין אחידות בשאלה אילו מילים מקבלות וא"ו החיבור ואילו מילים לא. הנוסח המובא הוא הנהוג היום ברוב קהילות נוסח אשכנז. עיין סידור אזור אליהו, ירושלים תשס"ח, עמ' נא, ועיין בסידורי רעדלהיים שמופיע נוסח שונה מהמקובל בעניין זה. יש קהילות כמנהג אשכנז המערבי הנוהגות לפי נוסח רעדלהיים.
↑  בירושלמי ברכות פ"ד ה"ג אומר שהסיבה למיקום ברכה זו בברכת העבודה היא בהיותה ברכה לעתיד.
↑  לפי נוסח הספרדים, אומרים אותה בתפילת מוסף של ראש השנה, בה היא נכללת כחלק מברכת זכרונות, ובברכה האמצעית של מוסף של יום הכיפורים. בשאר הנוסחאות לא אומרים אותה במוסף, גם בימים נוראים.
↑  רש"י, מסכת שבת, דף כ"ד, עמוד א' שכתב: ואומר מעין המאורע בעבודה לבקש רחמים על ישראל ועל ירושלים להשיב העבודה למקומה
↑  כל הנוסחאות הללו משולחן ערוך או"ח קפח.
↑  יעלה ויבוא, מקהלת הילדים יונגערליך, להאזנה באתר יוטיוב.
| תפילת העמידה |
| --- | --- | --- |
| שלוש הברכות הראשונות | שלוש הברכות הראשונות |  |
| ברכות שבח | ברכת אבות • ברכת גבורות • ברכת קדושת השם |  |
| הברכות האמצעיות | הברכות האמצעיות |  |
| בקשות תפילת שמונה עשרה | ברכת חונן הדעת • ברכת תשובה • ברכת סליחה • ברכת גאולה • ברכת רפואה • ברכת השנים • ברכת קיבוץ גלויות • ברכת המשפט • ברכת המינים • על הצדיקים • ברכת ירושלים • מצמיח קרן ישועה • שומע תפילה |  |
| בתפילת שבע | ברכת קדושת היום |  |
| בתפילת תשע | מלכויות זכרונות ושופרות |  |
| בתפילת עשרים וארבע | זכרונות • שופרות • אל ה' בצרתה לי • אשא עיני אל ההרים • ממעמקים קראתיך ה' • תפלה לעני כי יעטוף |  |
| שלוש הברכות האחרונות | שלוש הברכות האחרונות |  |
| ברכות הודאה | ברכת עבודה • ברכת הודאה • ברכת שים שלום |  |
| תוספות | תוספות |  |
| הזכרות | משיב הרוח ומוריד הגשם • מוריד הטל • שאלת גשמים |  |
| בחזרת הש"ץ | קדושה • מודים דרבנן • ברכת כהנים |  |
| בזמנים מיוחדים | אתה חוננתנו • יעלה ויבוא • על הנסים • תפילת נחם • תפילת עננו • ועננו בורא עולם • ותערב • הוספות ושינויים לעשרת ימי תשובה • וידוי |  |
| תפילות העמידה השונות | תפילות העמידה השונות |  |
| בכל יום | תפילת שחרית • תפילת מנחה • תפילת ערבית |  |
| בשבתות ובמועדים | תפילת מוסף |  |
| ביום הכיפורים (ובתענית ציבור) | תפילת נעילה |  |
| ברכת המזון |
| --- | --- | --- |
| מצוות ומנהגים | תהלים קלז (על נהרות בבל) • תהלים קכו (שיר המעלות בשוב ה') • מים אחרונים • זימון • כוס של ברכה |  |
| סדר הברכה | ברכת הזן • ברכת הארץ • על הניסים • ברכת ירושלים • רצה והחליצנו • יעלה ויבוא • ברכת הטוב והמטיב • ברכת אבלים • הרחמן • ברכת האורח • ברכת חתנים |  |
| פיוטים | נודה לשמך • דוי הסר • אלהים צוית לידידך בחירך • אות מבראשית הוכתרה • הרחמן (פיוט) • צור משלו אכלנו |  |
| שונות | פת הבאה בכיסנין • ברכה אחרונה • ברכה אחת מעין שלוש • בנדיגאמוס |  |
| --- | --- |
בקרת זהויות :  NLI: 987007433256205171  VIAF: 15158066370208430292   WorldCat (עם VIAF): 15158066370208430292 
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
נודה לשמך

נודה לשמך הוא פיוט שנוהגים לומר במנהג אשכנז המזרחי בסעודת ברית מילה, בברכת הזימון קודם ברכת המזון. כפי הנראה, הפיוט נכתב כהקדמה לברכת המזון, אך לא במיוחד לסעודת ברית מילה.
בספר בית שמואל כתב שבסעודת שבע ברכות, כאשר מברכים רק ברכה אחת (אשר ברא) יש לומר במקום הפיוט 'דוי הסר', את הפיוט 'נודה לשמך'.
מחבר הפיוט אינו ידוע וכן זמן חיבורו אינו ברור, אמנם משערים שנתחבר בימי הביניים.
תוכן הפיוט

יש שהעירו על כך שעל פניו אין קשר בין הפיוט לברית מילה, ונדחקו לבאר הטעם שנהגו לאומרו בברית מילה.
ואכן יש שכתבו שהפיוט מעיקרו לא נתחבר כלל לברית מילה, רק נתקן כפיוט קודם ברכת המזון, ומאוחר יותר תיקנו לאומרו בסעודת ברית מילה. רבי דוד לידא כתב כי נוהגים לומר את הפיוט בברית לפי שמרבים בשירות ובתשבחות לפני המקום על שהכניסנו בבריתו. והברית היא אות חתום בבשרינו שבחר בנו לעובדו ולספר תהילתו.
יש שכתבו שאומרים פיוט זה בברית היות שהוא מסיים במילים ברוך הבא בשם ה', אותם מילים בהם התחיל סדר הברית, שכאשר נכנס התינוק אומרים ברוך הבא בשם ה', היות שהבא בגמ' שמונה, רמז לתינוק הנימול לשמונה.
בכמה מספרי הזמירות מופיע פיוט זה בהקשר לסעודת נישואין. וכן נראה מדברי עוד אחרונים.
נוסחאות

בחלק מהסידורים נוספו עוד כמה בתים שלא מופיעים ברוב הסידורים הנפוצים היום. למעשה, פיוט זה מאוד נדיר בכתבי יד, ויש בלבול גדול בדפוסים הקדומים לגבי איזה בתים כלולים בפיוט, ויש רגליים לדבר לומר שהבתים הנוספים אינם מקוריים, ועדיין צריך עיון.
לחנים

ישנו לחן מהעת האחרונה של הזמר ליפא שמעלצר.
הערות שוליים

↑  ראו #נוסחאות
↑  במנהג אשכנז המערבי לא נוהגים לאומרו, ראו מחזור שבחי ישורון, נוא יארק תשע"ו, עמ' 706 ואילך.
↑  שו"ת שבט הלוי חלק ג, סימן צד.
↑  כגון אם לא באו פנים חדשות.
↑  בית שמואל אבן העזר סב יא, וכדבריו פסקו הקיצור שולחן ערוך (קמט ג) והערוך השולחן (סב יח).
↑  סדר עבודת ישראל טוען שחתום זלמן, אבל חתימה זו בעייתית מאחר שהוציא את החתימה מהבתים שלא ברור שהם מקוריים, ראו לקמן.
↑  ספר סוד השם ענייני מילה, (בשרביט הזהב).
↑  עיינו בשו"ת שבט הלוי (ח"ג סימן צד אות ג).
↑  בספרו "סוד ה' " מובא במאמר של ד"ר יצחק ספיר באתר אורות ישראל.
↑  מלשון הטור יורה דעה הלכות מילה סימן רס. ואת הקשר לפיוט זה כתב בספר עושין בשמחה, הרבסט, חיים, ירושלים תשס"ו.
↑  דעת זקנים מבעלי התוספות בראשית כא פסוק ד. וראה דברי שיח ברית מילה עמ' כ"ד.
↑  עיין לדוג' בפי' בית שמואל על שולחן ערוך אבן העזר סב יא.
↑  ראו סדר עבודת ישראל, מנהג עשטרייך, עמ' 803, וראו גם בספר לקוטי צבי שגורס חלק מהבתים הנוספים ולא כולם.
| ברכת המזון |
| --- | --- | --- |
| מצוות ומנהגים | תהלים קלז (על נהרות בבל) • תהלים קכו (שיר המעלות בשוב ה') • מים אחרונים • זימון • כוס של ברכה |  |
| סדר הברכה | ברכת הזן • ברכת הארץ • על הניסים • ברכת ירושלים • רצה והחליצנו • יעלה ויבוא • ברכת הטוב והמטיב • ברכת אבלים • הרחמן • ברכת האורח • ברכת חתנים |  |
| פיוטים | נודה לשמך • דוי הסר • אלהים צוית לידידך בחירך • אות מבראשית הוכתרה • הרחמן (פיוט) • צור משלו אכלנו |  |
| שונות | פת הבאה בכיסנין • ברכה אחרונה • ברכה אחת מעין שלוש • בנדיגאמוס |  |
אנדראה בלוטי

אנדראה בלוטי (באיטלקית: Andrea Belotti; נולד ב-20 בדצמבר 1993) הוא כדורגלן איטלקי, המשחק בעמדת החלוץ בבנפיקה ליסבון מליגת העל הפורטוגלית בהשאלה מקומו מהסרייה א' ובנבחרת איטליה.
קריירת מועדונים > אלבינולפה

בלוטי החל לשחק כדורגל במחלקת הנוער של גרומלסה. לאחר תקופת התרשמות לא מוצלחת באטאלנטה, חתם בלוטי באלבינולפה, אז קבוצה מהסרייה ב'. בשנת 2010 החל בלוטי לשחק בקבוצת הנוער של המועדון, וב-10 במרץ 2012 ערך את הופעת הבכורה שלו בקבוצה הבוגרת של המועדון, כשנכנס כמחליף בדקה ה-68 והבקיע את השער היחיד של קבוצתו בהפסד 1–4 לליבורנו במסגרת המחזור ה-30 בסרייה ב'. עד לסוף העונה, שהסתיימה בירידת המועדון לליגה פרו מהמקום ה-22 והאחרון בליגה, ערך בלוטי שמונה הופעות ליגה נוספות והבקיע שני שערים.
בעונת 2012/2013 היה בלוטי חלוץ המפתח של המועדון וסייע לו לסיים במקום השישי בליגה, כשהוא עורך 29 הופעות ליגה ומבקיע 12 שערים.
קריירת מועדונים > פאלרמו

ב-2 בספטמבר 2013 הושאל בלוטי לפלרמו מהסרייה ב' תמורת 500 אלף אירו, עם סעיף רכישה ב-2.5 מיליון אירו. ב-24 בספטמבר הוא ערך את הופעת הבכורה שלו במועדון, כשנכנס כמחליף בדקה ה-73 ובישל שער לקייל לאפרטי בהפסד 1–2 לבארי במסגרת המחזור השישי בליגה. ב-5 באוקטובר הוא הבקיע את שער הבכורה שלו במועדון, שער בדקה ה-60 בתיקו 1-1 נגד ברשיה במסגרת המחזור השמיני בליגה. ב-3 במאי 2014 הבטיחו בלוטי ופאלרמו עלייה לסרייה א' לאחר ניצחון 0–1 על נוברה. בלוטי סיים את עונתו הראשונה במועדון עם 24 הופעות ליגה ועשרה שערים. ב-18 ביוני 2014 מימשה פאלרמו את הזכות לרכוש מחצית מחוזהו של בלוטי בבעלות משותפת, עם אפשרות רכישה של החצי השני תמורת 3.5 מיליון אירו.
ב-31 באוגוסט 2014 ערך בלוטי את הופעת הבכורה שלו בסרייה א', כשהחליף את פאולו דיבאלה בדקה ה-76 בתיקו 1-1 נגד סמפדוריה במסגרת המחזור הראשון. ב-12 בספטמבר הודיעה פאלרמו כי רכשה את שארית חוזהו של בלוטי. ב-24 בספטמבר הבקיע בלוטי את שערי הבכורה שלו בסרייה א', צמד שערים בתיקו 3-3 נגד נאפולי במסגרת המחזור הרביעי בליגה. בלוטי ערך 38 הופעות ליגה בעונת 2014/2015, רובן כמחליף, והבקיע שישה שערים.
קריירת מועדונים > טורינו

ב-18 באוגוסט 2015 חתם בלוטי בטורינו מהסרייה א' תמורת 7.5 מיליון אירו. ב-13 בספטמבר הוא ערך את הופעת הבכורה שלו במועדון, כששיחק 58 דקות בתיקו 2-2 נגד הלאס ורונה במסגרת המחזור השלישי בליגה. ב-28 בנובמבר הוא הבקיע את שער הבכורה שלו במועדון, שער בדקה ה-75 בניצחון 0–2 על בולוניה 1909 במסגרת המחזור ה-14 בליגה. ב-20 במרץ 2016, במשחק ליגה נגד יובנטוס, הבקיע בלוטי שער בפנדל בדקה ה-48 וכך חתם את שיאו של שוער יובנטוס, ג'אנלואיג'י בופון, על 974 דקות ללא ספיגת שער בליגה. בסך הכל ערך בלוטי 35 הופעות ליגה בעונת 2015/2016 והבקיע 12 שערים, 11 מתוכם בחצי השני של העונה.
בלוטי החל את עונת 2016/2017 עם שער והחמצת פנדל בהפסד 2–3 למילאן. במחזור הבא, ב-28 באוגוסט 2016, הוא הבקיע את השלושער הראשון שלו בקריירה, בניצחון 1–5 על בולוניה 1909, ואף החמיץ פנדל לקראת תום המשחק. ב-4 בדצמבר האריך בלוטי את חוזהו במועדון עד לשנת 2021, עם סעיף שחרור של מאה מיליון אירו התקף למועדונים זרים בלבד. ב-5 במרץ 2017 ענד בלוטי לראשונה את סרט הקפטן של המועדון במשחק ליגה נגד פלרמו, באותו משחק הוא הבקיע שלושער תוך 7 דקות ו-15 שניות, השלושער המהיר ביותר בסרייה א' מאז 30 בינואר 2000, כשהוא שובר את שיאו של אנדריי שבצ'נקו. את עונת 2016/2017 סיים בלוטי עם 26 שערי ליגה ו 8 בישולים ב-35 הופעות.
ב-25 ביולי 2019 ערך בלוטי את הופעת הבכורה שלו במפעלים האירופיים, בסיבוב המוקדמות הראשון של הליגה האירופית מול דברצן, וכבש שער בבעיטת עונשין. ב־29 באוגוסט כבש בלוטי מול וולברהמפטון כדי לרשום את השער ה-77 שלו במדי טורינו ונכנס לרשימת עשרת כובשי השערים של טורינו בכל הזמנים. ב-26 בספטמבר הוא כבש את בניצחון 2:1 על מילאן. ב-23 ביוני 2020, אחרי שער שהובקע במשחק הביתי מול אודינזה (1–0), הגיע לעונה החמישית ברציפות עם מספר שערים דו-ספרתי בסרייה א'. ב־16 ביולי 2020, כבש בלוטי במשחקו השביעי ברציפות בסרייה א' בניצחון 3:0 על גנואה. ב-12 בדצמבר 2020, במשחק הפסד הליגה 2–3 בבית מול אודינזה, הוא כבש את שערו ה-100 לטורינו בכל המסגרות והשווה את שיאו עם אדולפו בלונצ'ייר ברשימת הכובשים בכל הזמנים של המועדון. ב-30 בינואר 2021, עם שער שהובקע מול פיורנטינה, השיג בלוטי מספר שערים דו-ספרתי בליגה במשך כל שש העונות שלו בסרייה א' עם טורינו (כשמאחוריו רק פאולו פוליצ'י, שהשיג מספר שערים דו-ספרתי במשך 7 שנים רצופות בין 1972 ל־1979).
קריירת מועדונים > רומא ופיורנטינה

ב-28 באוגוסט 2022 חתם ברומא. ב 30 באוגוסט ערך את הופעת הבכורה שלו ברומא בניצחון 0–3 על מונצה.
ב-31 בינואר 2024 הושאל לפיורנטינה.
קריירת מועדונים > קומו

ב-25 ביוני 2024 חתם בקומו, העולה החדשה לסרייה א'.
ב-11 באוגוסט ערך בלוטי את הופעתו הרשמית הראשונה במועדון כשפתח בהרכב במסגרת משחקה של הקבוצה בשלב 64 האחרונות בהגביע האיטלקי ושיחק כ-60 דקות במשחק שהסתיים בתיקו 1–1 שהלך בסופו של דבר לדו-קרב פנדלים בו קבוצתו הודחה.
ב-29 בספטמבר כבש את שערו הבכורה במועדון בניצחון 2–3 על ורונה במחזור השישי של עונת 2024/2025 בסרייה א'.
קריירת מועדונים > קומו > בנפיקה ליסבון

ב-3 בפברואר 2025 הושאל בלוטי לבנפיקה ליסבון עד סיום העונה.
קריירה בינלאומית

בלוטי לקח חלק יחד עם נבחרת איטליה עד גיל 21 באליפות אירופה בכדורגל עד גיל 21 - 2015 שנערך בצ'כיה, והבקיע שער בהפסד 1–3 לנבחרת אנגליה עד גיל 21 במשחק האחרון של שלב הבתים, ממנו לא העפילה הנבחרת האיטלקית וסיימה שלישית, לאחר נבחרות פורטוגל ושוודיה.
ב-27 באוגוסט 2016 זומן בלוטי לראשונה לסגל נבחרת איטליה, לקראת משחק ידידות נגד נבחרת צרפת ב-1 בספטמבר ומשחק במסגרת מוקדמות מונדיאל 2018 נגד נבחרת ישראל ב-5 בספטמבר. הוא ערך את הופעת הבכורה שלו בנבחרת במשחק הראשון מבין השניים, כשנכנס כמחליף בדקה ה-75 במשחק שהסתיים בהפסד 1–3. ב-9 באוקטובר הבקיע בלוטי את שער הבכורה שלו בנבחרת, שער בדקה ה-24 בניצחון 2–3 על נבחרת מקדוניה במסגרת מוקדמות מונדיאל 2018. ב-12 בנובמבר הבקיע בלוטי צמד שערים בניצחון 0–4 על נבחרת ליכטנשטיין במשחק נוסף במסגרת מוקדמות מונדיאל 2018.
תארים

סרייה ב': 2013/14
יורו: 2020
הערות שוליים

↑  Padre Belotti: “Atalanta, ricordi quel provino?” באתר Media Gol, ‏ 27 בספטמבר 2014 (באיטלקית)
↑  BELOTTI: “Io scartato dall’Atalanta, poi..” באתר Media Gol, ‏ 6 ביולי 2014 (באיטלקית)
↑  PRESI BELOTTI E VERRE VIVIANO IN PRESTITO ALL'ARSENAL באתר הרשמי של פלרמו, 2 בספטמבר 2013 (באיטלקית)
↑  ACQUISTATA LA METÀ DI BELOTTI באתר הרשמי של פלרמו, 19 ביוני 2014 (באיטלקית)
↑  Il Palermo Calcio riscatta la compartecipazione di Andrea Belotti באתר הרשמי של אלבינולפה, 18 ביוני 2014 (באיטלקית)
↑  RISCATTATA LA SECONDA META' DI BELOTTI "RINGRAZIO LA SOCIETA' PER LA FIDUCIA" באתר הרשמי של פלרמו, 12 בספטמבר 2014 (באיטלקית)
↑  Torino, preso Belotti dal Palermo: ha firmato, costera 7,5 milioni באתר גזטה דלו ספורט, 17 באוגוסט 2015 (באיטלקית)
↑  Belotti al Toro באתר הרשמי של טורינו, 18 באוגוסט 2015 (באיטלקית)
↑  Buffon sets new Serie A record באתר Football Italia, ‏ 20 במרץ 2016 (באנגלית)
↑  Belotti rinnova sino al 2021 באתר הרשמי של טורינו, 4 בדצמבר 2016 (באיטלקית)
↑  Torino, Belotti rinnova. Cairo: "Fino al 2021, clausola per l'estero da 100 mln" באתר גזטה דלו ספורט, 4 בדצמבר 2016 (באיטלקית)
↑  Torino, Belotti per la prima volta capitano dal 1° contro il Palermo באתר גזטה דלו ספורט, 2 במרץ 2017 (באיטלקית)
↑  Belotti's star continues to rise with eight-minute hat-trick באתר The World Game, ‏ 6 במרץ 2017 (באנגלית)
↑  אנדראה בלוטי משלים את מעברו לרומא
↑  Europeo Under 21, Inghilterra-Italia 1-3, ma il biscotto condanna gli Azzurrini באתר לה גזטה דלו ספורט, 24 ביוני 2015 (באיטלקית)
↑  Italy: Ventura calls new faces באתר Football Italia, ‏ 27 באוגוסט 2016 (באנגלית)
↑  Italy: Azzurri flop with France באתר Football Italia, ‏ 1 בספטמבר 2016 (באנגלית)
↑  Belotti: 'Great Italy courage' באתר Football Italia, ‏ 9 באוקטובר 2016 (באנגלית)
↑  Italy: Four-star display in Liechtenstein באתר Football Italia, ‏ 12 בנובמבר 2016 (באנגלית)
| נבחרת איטליה – יורו 2020 (אלופת אירופה) |
| --- | --- | --- |
|  1 סיריגו •  2 די לורנצו •  3 קייליני •  4 ספינאצולה •  5 לוקאטלי •  6 וראטי •  7 פלגריני •  8 ז'ורז'יניו •  9 בלוטי •  10 אינסינייה •   11 ברארדי •  12 פסינה • 13 אמרסון •  14 קייזה • 15 אצ'רבי • 16 כריסטנטה • 17 אימובילה • 18 בארלה • 19 בונוצ'י • 20 ברנרדסקי • 21 דונארומה • 22 רספאדורי • 23 בסטוני • 24 פלורנצי • 25 טולוי • 26 מרט • מאמן: מאנצ'יני |  1 סיריגו •  2 די לורנצו •  3 קייליני •  4 ספינאצולה •  5 לוקאטלי •  6 וראטי •  7 פלגריני •  8 ז'ורז'יניו •  9 בלוטי •  10 אינסינייה •   11 ברארדי •  12 פסינה • 13 אמרסון •  14 קייזה • 15 אצ'רבי • 16 כריסטנטה • 17 אימובילה • 18 בארלה • 19 בונוצ'י • 20 ברנרדסקי • 21 דונארומה • 22 רספאדורי • 23 בסטוני • 24 פלורנצי • 25 טולוי • 26 מרט • מאמן: מאנצ'יני | איטליה |
אלן ג'ונסון-סירליף

אֶלן ג'ונסון-סירליף (באנגלית: Ellen Johnson-Sirleaf; נולדה ב-29 באוקטובר 1938) היא פוליטיקאית ליברית אשר כיהנה כנשיאת ליבריה בשנים 2006–2018. היא האשה הראשונה שנבחרה להנהגת מדינה ביבשת אפריקה. מכונה בפני תומכיה "אשת הברזל", כפי שכונתה בשעתה ראש ממשלת בריטניה, מרגרט תאצ'ר. כלכלנית בהכשרתה. זכתה, יחד עם שתי נשים נוספות, בפרס נובל לשלום לשנת 2011, על מאמציה להענקת שוויון זכויות לנשים ומאבקה לקידום זכויות האדם.
תחילת דרכה

ג'ונסון סירליף, נולדה במונרוביה, בירת ליבריה לאם ממוצא מעורב של שבט הקרו וגרמניה, ואב משבט הגולה. ולמרות שעל פי מוצאה היא לא נחשבת "ליברית אמריקאית" כלומר צאצאית של קבוצת המיעוט של צאצאי העבדים מאמריקה, לעיתים קרובות היא זוהתה עם הקבוצה. אביה היה פעיל פוליטי והיה הראשון משבטו שישב בפרלמנט.
היא התחתנה בגיל 17 לג'יימס סירליף ובשנת 1961 התגרשה ממנו בגלל התעללות מצידו. באותה התקופה עבדה כספרנית ונאלצה לגדל את ארבעת ילדיה בבית הרוס.
היא למדה בתיכון מתודיסטי במונרוביה, ובהמשך קיבלה תואר בחשבונאות מהקולג' לעסקים במדיסון, ויסקונסין, ארצות הברית ולאחר מכן תואר בכלכלה מאוניברסיטת קולורדו, וכמו כן קיבלה תואר בניהול ציבורי (Master of Public Administration) מאוניברסיטת הרווארד ב-1971, והייתה פעילה בארגונים חברתיים.
עם גמר הלימודים היא חזרה לליבריה ועבדה בממשלתו של ויליאם טולברט והייתה לעוזרת של שר האוצר.
מאבקים פוליטיים וגלות כפוייה

בתום לימודיה האקדמיים שבה ג'ונסון סירליף לליבריה ומונתה לעוזרת שר האוצר בממשלתו של ויליאם טולברט. ב-1979 מונתה להיות שרת האוצר של ליבריה. בזמן שהייתה שרת האוצר של ליבריה היא תמכה בעקביות בכלכלה החופשית ובמערב ובזכות זה הייתה לחביבת האמריקאים וקרן המטבע הבינלאומית והבנק העולמי. סמ"ר סמואל דו תפס את השלטון ב-12 אפריל 1980 בהפיכה צבאית; טולברט נרצח וכל ארבעת חברי ממשלתו הוצאו להורג בידי כיתת יורים. דו ותומכיו השתלטו על המדינה והובילו טיהור נגד הממשלה הקודמת. סירליף קיבלה בתחילה תפקיד בממשלה החדשה כנשיאת הבנק הליבריאני לפיתוח והשקעות, אם כי היא ברחה מהארץ בנובמבר 1980 לאחר שביקרה בפומבי את דו ואת מועצת הגאולה לעם על ניהולם של המדינה. שנה לאחר מכן נרצח הנשיא טולברט על ידי רב-סמל סמואל דו ובוצעה הפיכה במדינה שבעקבותיה נאלצה לעבור לגלות בקניה, שם עבדה בסיטיבנק, המספק שירותי בנקאות ללקוחות פרטיים.
התמיכה האמריקאית והבינלאומית למעשה הצילו את חייה בתקופות שבהן עברה משפטי ראווה, נשפטה למאסר ויציאה לגלות.
ב-1985 שבה לליבריה כדי להתמודד לפרלמנט, אולם בנאום שנשאה מתחה ביקורת על הממשל של דו, ובשל כך נעצרה ונשלחה ל-10 שנים בכלא. אולם גל מחאות בינלאומי ולחץ אמריקאי הביא לשחרורה כעבור זמן קצר. לאחר מכן עברה להתגורר בוושינגטון הבירה, שם עבדה בבנק העולמי. ב-1997 שבה פעם נוספת לליבריה והתמודדה על הנשיאות נגד צ'ארלס טיילור, בו תמכה שבע שנים קודם לכן כשביצע את ההפיכה במדינה שהביאה לסיום שלטונו של סמואל דו. בבחירות היא קיבלה 10% בלבד מקולות הבוחרים. הנשיא טיילור הציג את ההתמודדות שלה נגדו בבחירות כבגידה והעמיד אותה לדין במשפט ראווה, דבר שאילץ את ג'ונסון סירליף לחזור לגלות נוספת בארצות הברית. במהלך תקופתה בגלות סירליף הייתה בכמה תפקידים מפתח ביניהם עבדה באו"ם וחקרה את רצח העם ברואנדה ואת תפקידיהן של הנשים בהובלה לשיחות השלום. כמו כן סירליף הקימה תאגיד בשם "קורמה" ששם לו למטרה לסייע ליזמים ממדינות אפריקה.
בחירות 2005 ובחירתה לנשיאה

במרץ 2003, לאחר שהושג הסכם שלום לסיום מלחמת האזרחים העקובה מדם במדינה, נאלץ צ'ארלס טיילור לוותר על כסאו ולצאת לגלות, דבר שאיפשר לג'ונסון-סירליף להכשיר את הקרקע לקראת התמודדותה בבחירות ב-2005. בזמן זה כיהנה בתפקיד ראש הוועדה לרפורמת העמלות במדינה. בבחירות 2005 הללו התמודדה מול שחקן הכדורגל הבינלאומי ג'ורג' ואה, שזכה לפופולריות בציבור, ובמיוחד בקרב צעירי ליבריה העניים והמובטלים. בסיבוב הראשון הוביל וואה על ג'ונסון סירליף בהפרש של שמונה אחוזים, אולם בסיבוב השני, שהתקיים בנובמבר 2005 קיבלה ג'ונסון-סירליף כ-60% מקולות הבוחרים וב-16 בינואר 2006 נכנסה לתפקידה כנשיאת ליבריה. בטקס ההכתרה שלה הגיעו פוליטיקאים מכובדים מרחבי העולם כולל מזכירת המדינה של ארצות הברית קונדוליזה רייס והגברת הראשונה לורה בוש.
מדיניות

כנשיאה, התמודדה ג'ונסון-סירליף מול מגוון רחב של בעיות חמורות במדינה, כשהמשימות העיקריות שלפניה הן טיפול באבטלה הגבוהה (75% - 80%), שיקום התשתיות שנהרסו עקב 14 שנות מלחמת אזרחים ונטרול השסע החברתי במדינה. במישור הפוליטי, היה עליה להתמודד עם רבים מתומכיו (ואף קרובי משפחתו) של הנשיא הקודם טיילור, שעדיין איישו עמדות פוליטיות בכירות.
כמו כן פעלה להשיג השקעות זרות וסיוע חוץ, ובין השאר חתמה עם נשיא סין, חו ג'ינטאו, על שבעה הסכמי סחר בין המדינות, בעת ביקורו של ג'ינטאו בליבריה בפברואר 2007. בנוסף דאגה ג'ונסון-סירליף לחידוש אספקת החשמל לבירה מונרוביה תוך 150 יום מכניסתה לתפקיד, כשהיא מכריזה כי "חיבור העיר לרשת החשמל מסמל את המסע שליבריה עושה מחושך לאור".
סירליף התמקדה רבות בבעיות הנשים במדינה. הנושא של אונס לפני כהונתה היה טאבו והיא קידמה חוקים חדשים שהרחיבו את ההגדרה של אלימות מינית וגם ענישה וההשלכות של אונס. היא הבטיחה לאכוף את החוקים נגד אונס בלי פחד וזה עבר בחקיקה של המדינה. על אף כינויה אשת הברזל הצהירה ג'ונסון כי היא רוצה להביא "רגישות אימהית" לנשיאות כדי לרפא את הפצעים העמוקים שנגרמו ב-14 שנים של מלחמות אזרחים עקובות מדם, מלחמות שהרסו את ליבריה עד היסוד.
סירליף הצליחה לשמר את השלום לאחר מלחמת האזרחים, לחזק את יחסי החוץ, לתקן את הכבישים ואת התשתיות בליבריה. סירליף גם שיפצה בתי ספר ובתי חולים וקידמה את מצב הפליטים במדינה. סירליף היא הראשונה להילחם בשחיתות ואכן זכתה לשבחים על מאבקה ועקשנותה על שקיפות במכרזי הענק לשיקום תשתיות.
סירליף נלחמה בשחיתות מבית והדבר בא לידי ביטוי בכך שהשעתה את בנה מתפקידו וקנסה אותו. בנה, צ'ארלס סירליף היה סגן נגיד הבנק המרכזי של ליבריה והוא הושעה מכיוון שלא הצהיר במועד על נכסיו כפי שאמור היה לעשות עם מינויו.
סירליף ביקשה לייצג לא רק את עצמה אלא את אפריקה כולה.
מגזין פורבס הכתיר אותה כאחת מ-10 הנשים הכי משפיעות בעולם.
מדיניות > מדיניות חוץ

כבר בתחילת דרכה כנשיאת ליבריה שמרה על יחסים קרובים עם שכנותיה ביבשת. ביקורה הראשון מחוץ לגבולות ליבריה היה למען מפגש עם נשיא חוף השנהב לוראן גבאגבו במטרה לשפר את היחסים בין ליבריה לחוף השנהב, בעקבות תמיכת חוף השנהב בארגון המורדים MODEL בעת מלחמת האזרחים השנייה בליבריה.
החל מתחילת דרכה הייתה סירליף בעלת יחסים קרובים לארצות הברית. היא הייתה הנשיאה הראשונה והיחידה אשר איפשרה להקים מטה צבאי של ארצות הברית באפריקה, אך בסופו של דבר המטה לא הוקם בליבריה אלא בגרמניה.
במרץ 2006, פנתה סירליף לקונגרס האמריקאי במטרה שיעזור לה "להפוך את ארצה לנקודת אור, דוגמה לשאר מדינות אפריקה למה שאהבה וחירות יכולות להשיג".
בזכות קשריה הטובים של סירליף וחתימתה עם נשיא סין, חו ג'ינטאו, בעת ביקורו בליבריה בפברואר 2007 על שבעה הסכמי סחר בין המדינות, ליבריה זכתה לשיפור תשתיות התקשורת הארציות שלה בתמיכתה של סין. וכמו כן בניית קמפוס חדש באוניברסיטת ליבריה.
מדיניות > סירליף וישראל

ביקורה הראשון היה ב-2007 כאורחת מרכזית בכנס של נשים מנהיגות של משרד הביטחון.
ביוני 2016 הגיעה סירליף לישראל כדי לקבל תואר דוקטור לשם כבוד מטעם אוניברסיטת חיפה על מאמציה להענקת שוויון זכויות לנשים ומאבקה לקידום זכויות האדם. היא הודתה לישראל על הסיוע במאבק באבולה ודיברה על הצורך לנתץ חומות בהקשר של הסכסוך הישראלי פלסטיני.
בביקורה היא נפגשה עם ראש הממשלה בנימין נתניהו, נשיא המדינה ראובן ריבלין, שר האנרגיה יובל שטייניץ ושרת המשפטים איילת שקד. כמו כן היא ביקרה ביד ושם, בכותל המערבי ובמקומות הקדושים. בביקורה אמרה: "במהלך ביקורי עם משלחתי, אנו רוצים ללמוד מההתקדמות המשמעותית שישראל עשתה, ובעיקר בתחום החקלאות שבו אנו מתפלאים כל פעם מחדש. מה שעשיתם בתחום המים הוא דבר מדהים. יש הרבה דמיון בין ליבריה לבין ישראל. אני רוצה להודות לישראל על הסיוע שלה במהלך משבר האבולה, כאשר היא הצטרפה יחד עם כוחות אחרים ויוזמות בילטרליות על מנת לעזור לנו לנצח את המחלה"
מדיניות > זכויות להט"ב

בדצמבר 2011, הילרי קלינטון נשאה נאום בו הודיעה כי ארצות הברית תפעל למען שימור זכויות הקהילה הגאה בעולם. ברוב מדינות אפריקה כיום, קיימים חוקים פליליים כנגד הומוסקסואליות.
בליבריה יחסים הומוסקסואליים נחשבים ללא חוקיים וניתן להיאסר עד שנה בעוונם.
בפברואר 2012 עלתה הצעת חוק כי תקופת המאסר על יחסים הומוסקסואליים תעלה ל-10 שנות מאסר, סירליף התנגדה לקבלת חוק זה אך עם זאת לא נלחמה לביטול שנת המאסר שקיימת עד היום.
מקורבים לסירליף טוענים כי אם תתקומם למען ביטול המאסר זוהי התאבדות פוליטית מבחינתה.
אלן ג'ונסון סירליף שמרה על הסטטוס קוו הקיים בליבריה בנוגע לקהילת הלהט"ב. מצד אחד טענה כי אין מקום לביטול המאסר משום שהחברה אינה מוכנה לקבלת שינויים כה גדולים אך מצד שני לא הייתה מוכנה לחתום על חוקים חדשים שמחמירים את ההתנהלות בליבריה כנגד קהילת הלהט"ב.
פרסים והוקרה

ב-2011 זכתה בפרס נובל לשלום, יחד עם בת ארצה לימה בואי ועם תוואכול כרמאן מתימן. הפרס הוענק להן על "מאבקן הלא-אלים לקידום זכויות הנשים ולדמוקרטיה".
מלבד פרס נובל זכתה בפרסים ותוארי כבוד רבים, ביניהם מדליית החירות הנשיאותית (2007), פרס אינדירה גאנדי (2012), ותוארי דוקטור לשם כבוד מאוניברסיטאות רבות.
ביבליוגרפיה

אהבה קשוחה: נשיאת ליבריה לימדה את בנה לקח כואב, באתר וואלה, 21 באוגוסט 2012
גולן, תמר. ""אשת הברזל" הראשונה של אפריקה", מסע אחר, (נסקר ב-19.03.2017).
ליאור קודנר, נשיאת ליבריה ל"הארץ": אפריקה נמצאת בדרך למעלה, באתר הארץ, 20 בנובמבר 2007
אייכנר, איתמר, 08.06.2016. ""גולדה של אפריקה" בישראל: "גאה שהלכתי בדרכה"", ווינט, http://www.ynet.co.il/articles/0,7340,L-4813139,00.html, (נסקר ב-19.03.2017).
All Africa, 15.03.2006. "Liberia: Presidnt Sirleaf Thanks U.S. congress, Asks for Continuing Support", (accessed 19.03.2017).
Chapman, Annsley, and Cheryl Seelhoff. "Liberia, Chile and Jamaica Inaugurate First Female Leaders." Off Our Backs 36, no. 2 (2006):
Bauer, Jacqui. "Women and the 2005 Election in Liberia." The Journal of Modern African Studies 47, no. 2 (2009): 193-211.
Cooper, Helene. "IRON LADY: The Promise of Liberia's Ellen Johnson Sirleaf." World Affairs 173, no. 4 (2010): 43-50. .
אבי גיבסון בר-אל

| --- | --- |
אין תמונה חופשית
 לידה:  1976 (בן 49 בערך) 
 
אבי גיבסון בר-אל (נולד ב-1976) הוא שחקן ובמאי תיאטרון ישראלי, מנהל אמנותי, כוריאוגרף, מורה ומשורר.
ביוגרפיה

גיבסון בר-אל נולד בבת ים. כשהיה בן ארבע וחצי נפטר אביו. בכיתה ג' נשלח גיבסון לחינוך חרדי, לאחר שאמו חזרה בתשובה. בגיל ההתבגרות החלו הספקות לנקר, ובכיתה ט' כבר עבר לתיכון החילוני שז"ר. גיבסון לא שירת בצה"ל. בגיל 18 עבר לתל אביב והחל ללמוד אצל אמיר אוריין. לימים הפך מנחה מוסמך של שיטת אוריין "המעגל הפתוח".
ב-1996 נמנה עם מייסדי תיאטרון אורתו-דה, ולאורך השנים השתתף בכל הפקותיו כשחקן או במאי. ב-1999 ייסד את הטקס האלטרנטיבי ליום השואה המתקיים מדי שנה בתיאטרון תמונע. ב-2006 זכה בפרס קיפוד הזהב על בימוי ההצגה "אסקוריאל" בתיאטרון הסימטה. בשנים 2011-2008 כיהן כמנהל אמנותי של תיאטרון הסימטה.
ביולי 2015 מונה למנהל האמנותי של פסטיבל עכו לתיאטרון אחר. ב-2017 התפטר מתפקידו לאחר שוועדת ההיגוי של הפסטיבל פסלה את ההצגה "אסירי הכיבוש" שיצרה עינת ויצמן. בין השנים 2015-2017 היה יועץ ומלווה אמנות מטעם מפעל הפיס למעבדת התרבות פרדס חנה תיאטרון הידית.
גיבסון מלמד באקדמיה לאמנויות המופע ב"מקיף על שם שז"ר" בבת ים ובמנשר לאמנות. משתתף בקביעות בפסטיבל בת-ים הבינלאומי לתיאטרון ואמנות רחוב, ושימש כיועץ אמנותי לפסטיבל. משנת 2019 הוא המנהל האמנותי והבמאי של קבוצת התיאטרון "סמרטוט", מייסודו של חוני המעגל. משנת 2021 הוא משמש כמנהל אמנותי של "נקודת קצה", מסלול להכשרת במאים ובמאיות. הוא נשוי ליפעת ואב לילד.